stanford-oval/wikipedia huggingface dataset:
Cassini-Huygens
Avaruusaluksen rakenne > Voimanlähde ja protestit

Saturnuksen etäisyydellä auringonvalo on niin heikko, etteivät aurinkokennot olisi riittäneet Cassinin tarvitsemaan sähköntuotantoon. Niinpä Cassinin voimanlähteenä toimi kolme generaattoria, jotka käyttivät virran tuottamiseen plutoniumin radioaktiivisesta hajoamisesta syntyvää lämpösäteilyä. Nämä RTG-generaattorit olivat Nasan Galileo- ja ESAn Ulysses-luotaimissa käytettyä mallia, ja niillä oli erittäin pitkä käyttöikä. Kun Cassini-lennon oli tarkoitus päättyä 11 vuotta lähtönsä jälkeen (2008), ne pystyivät yhä tuottamaan vähintään 628 watin tehon.[lähde? ]
Eräät kansalaisjärjestöt ja yksityiset ihmiset vastustivat hanketta Cassinissa käytetyn RTG-generaattorin takia. Nasa arvioi lennon radiologiset riskit hyvin pieniksi. Vakavin uskottava onnettomuus, joka RTG-generaattorille olisi voinut sattua, olisi ollut pirstoutuminen aerosoleiksi siinä tapauksessa, että jokin onnettomuus olisi syössyt luotaimen ilmakehään, jossa se olisi palanut. Tällaisessa tapauksessa RTG:stä peräisin olevat hiukkaset olisivat voineet aiheuttaa pienen lisäyksen altistuvien ihmisten säteilyannokseen. Aineiden hyvin pienten määrien vuoksi säteilyannoksen lisäys olisi ollut 50 vuoden aikana alle 0,01 millisievertiä, joka ei erotu yli 15 000 kertaa suuremmasta luonnollisesta säteilyaltistuksesta samana aikana.[lähde? ]
Avaruusaluksen rakenne > Huygens-laskeutumisalus

Huygens (lausutaan [hoigens]) on läpimitaltaan 2,7-metrinen laskeutumisalus. Se saapui Titan-kuun kaasukehään yli 10 km/s nopeudella. Aluksen nopeutta hidasti ensin sen ballistinen hidastuminen Titanin kaasukehässä. Aluksen etäisyyttä kuun pinnasta seurasi laskeutujan italialainen radioaltimetri, jonka pääosat oli valmistanut Kauniaisissa toiminut Ylinen Electronics -yhtiö. Kuumentuneen lämpökilven irrotuksen jälkeen aluksen nopeutta pienensivät kolme laskuvarjoa, ja alus laskeutui ehjänä pinnalle.[lähde? ]
Huygensin kuusi tiedeinstrumenttia ovat:[lähde? ]
HASI eli Huygens Atmosphere Structure Instrument on sääinstrumentti. Sen painemittausjärjestelmä on suomalainen. Sen paineanturi on Vaisalan anturi. Kiel putkeenselvennä perustuvan painemittausjärjestelmän suunnitteli Ilmatieteen laitos TKK:n aerodynamiikan laboratorion analyysien ja testien perusteella.
GCMS eli Gas Chromatograph and Mass Spectrometer on kaasukromatografi ja massaspektrometri, ja se analysoi kaasun koostumuksen
ACP eli Aerosol Collector and Pyrolyser on aerosolien keräin ja pyrolyysilaite, joka tutkii kaasukehää
DISR eli Descent Imager/Spectral Radiometer on kuvaava laite ja radiometri
DWE eli Doppler Wind Experiment mittaa radiosignaalin doppler-analyysin avulla tuulia
SSP eli Surface Science Package on pinnalla tehtävän tutkimuksen mittauslaitepaketti
Tehtävän tärkeimmät löydöt ja tapahtumat

Cassini teki neljä sen nopeutta lisäävää planeetan ohilentoa. Se kiersi Venuksen huhtikuussa 1998 ja kesäkuussa 1999, Maan elokuussa 1999 ja Jupiterin joulukuussa 2000.[lähde? ]
Tehtävän tärkeimmät löydöt ja tapahtumat > Jupiterin ohilento

Cassini kävi lähimpänä Jupiteria 30. joulukuuta 2000 ja suoritti lukuisia tieteellisiä mittauksia. Kuukausia kestäneen ohilennon aikana luotain otti noin 26 000 valokuvaa, joiden joukossa oli aiempia yksityiskohtaisempi Jupiterista otettu värivalokuva. Kuvan pienimmät yksityiskohdat ovat noin 60 kilometrin kokoisia.[lähde? ]
Tehtävän tärkeimmät löydöt ja tapahtumat > Phoeben ohilento

Kesäkuun 11. päivänä vuonna 2004 Cassini ohitti Phoebe-kuun. Tämä oli ensimmäinen tilaisuus Voyager 2:n ohilennon jälkeen. Tämä oli lisäksi Cassinin ainoa mahdollisuus suorittaa ohilento.[lähde? ]
Ensimmäiset lähikuvat saatiin seuraavana päivänä, ja tutkijat totesivat kuun pinnan näyttävän erilaiselta kuin muut asteroidit. Kuvissa osa pinnasta näyttää erittäin kirkkaalta, mikä tämänhetkisten arvioiden mukaan johtuu pinnan alla olevasta jäätyneestä vedestä.[lähde? ]
Tehtävän tärkeimmät löydöt ja tapahtumat > Huygensin laskeutuminen Titan-kuuhun

ESAn Huygens-luotain irrotettiin Cassinista 25. joulukuuta 2004. Se laskeutui Saturnuksen Titan-kuun pinnalle 14. tammikuuta 2005. Huygens lähetti dataa kohti Cassinin pääantennia 2–3 tuntia Titanin kaasukehässä kestäneen lennon ajan. Laskeutujan nopeus sen kohdatessa Titanin kaasukehän rajan oli noin 6 km/s. Tästä nopeudesta laskeutuja hidastui ensin lämpökilven vastuksen ansiosta. Sen jälkeen nopeutta pienennettiin laskuvarjoilla. Luotain putosi Titanin kaasukehässä noin 2 tuntia 15 minuuttia ja osui Titanin pintaan noin 20 km/h nopeudella. Luotain säilyi toimintakykyisenä Titanin pinnalla useita tunteja, paljon odotettua kauemmin. Cassini-luotain lähetti Huygensin datan maa-asemille.[lähde? ]
Tehtävän tärkeimmät löydöt ja tapahtumat > Mahdollisen järven löytäminen Titanista

Nasa ilmoitti 28. kesäkuuta 2005, että Cassini-luotaimen Titanista ottamassa kuvassa näkyy epämääräinen tumma alue, joka saattaisi olla järvi. Veden sijasta järvessä olisi luultavasti nestemäistä metaania. Alue saattaa kuitenkin olla myös laaja alankoalue tai kuivunut järvi.[lähde? ]
13. maaliskuuta 2007 Jet Propulsion Laboratory julkisti löytäneensä vahvoja todisteita meristä Titanin pohjoisella pallonpuoliskolla. Ainakin yksi näistä suurista metaani- ja etaanimuodostumista on suurempi kuin yksikään Pohjois-Amerikan Suurista järvistä.
Tehtävän tärkeimmät löydöt ja tapahtumat > Enceladuksen ohilennot

Cassini ohitti 12. maaliskuuta 2008 Saturnuksen kuista Enceladuksen tarkoituksenaan tutkia kuun etelänapa-alueelta avaruuteen nousevaa, geysiriä muistuttavia massiivisia vesijääsuihkuja. Ohilennon aikana kello 22.15 Suomen aikaa luotain kävi lähimmillään vain 52 kilometrin korkeudella kuun pinnasta. Tällöin sen nopeus oli 14,2 km/s. Enceladuksen ohilennon aikana tieteellinen mielenkiinto kohdistui luotaimen hiukkasinstrumentteihin, minkä vuoksi kamerat olivat lähimmän ohituksen aikana suunnattuina kuusta poispäin. Ennen ja jälkeen ohituksen luotain kuitenkin kuvasi myös kuuta. Cassini kulki napa-alueelta tulevan suihkun keskiosan läpi 641 kilometrin korkeudessa.
Ohilennon aikana Cassini sai kuvamateriaalia myös Enceladuksen pohjoisnapa-alueen ennen tutkimattomasta maastosta. Se havaitsi orgaanisia yhdisteitä Enceladuksen sisältä pursuavista suihkuista.
Cassini suoritti ohilennon vielä lähempää 9. lokakuuta 2008. Tällöin luotain kävi vain 25 kilometriä kuun pinnan yläpuolella. Myös tämän ohilennon aikana mielenkiinto kohdistui kuun sisältä purkautuvan aineen koostumukseen ja kemialliseen analyysiin. Lokakuun 31. päivänä suoritetulla ohilennolla luotain otti kuvia myös Enceladuksen pinnasta.
Aiheesta muualla

Kuvia tai muita tiedostoja aiheesta Cassini-Huygens Wikimedia Commonsissa
Titan Lakes NASA - Jet Propulsion Laboratory.  13.9.2018. Viitattu 23.12.2018. (englanniksi)
Porco, Carolyn: Cassini Imaging CICLOPS - Official Source of Cassini images of Saturn, its rings & moons.  15.9.2017. Viitattu 23.12.2018. (englanniksi)
Bell, Edwin V. & Williams, David R.: Cassini - NSSDCA Planetary page NASA Goddard Space Flight Center. Viitattu 23.12.2018. (englanniksi)
Cassini Snaps Io Among The Clouds SpaceDaily.  22.1.2001. Viitattu 23.12.2018. (englanniksi)
Moomaw, Bruce: Planetary Scientists Looking Forward To Saturn's Splendor SpaceDaily.  27.1.2001. Viitattu 23.12.2018. (englanniksi)
Moomaw, Bruce: Exploring a Distant World of Ice and Hydrocarbons SpaceDaily.  27.1.2001. Viitattu 23.12.2018. (englanniksi)
Moomaw, Bruce: Titan: Sol's Biggest Lightweight SpaceDaily.  20.3.2001. Viitattu 23.12.2018. (englanniksi)
Basket - Doctitle SpaceDaily.  2.11.2006. Viitattu 23.12.2018. (englanniksi)
Moomaw, Bruce: Cassini's Tour de Saturn SpaceDaily.  25.5.2001. Viitattu 23.12.2018. (englanniksi)
Cassini Mission Report Spaceflight Now. Viitattu 23.12.2018. (englanniksi)
Obuszewski, Max: Countdown to Cancel the Cassini Space Probe The Baltimore Chronicle.  1.10.1997. Viitattu 23.12.2018. (englanniksi)
Cassinin rakennekuva.
Cassini-Huygensin osat.
Cassinin virtalähde radioisotooppinen termosähkögeneraattori.
Cassini-Huygensin laitteita huolletaan ennen laukaisua.
Huygens-laskeutumisalus.
Cassinin ottama kuva Saturnuksen Titan-kuusta.
Community as Opportunity (CO:OP)

Community as Opportunity (CO:OP) oli vuosina 2015–2018 toteutettu digitaalisen kulttuuriperinnön edistämishanke, jossa oli mukana 17 eurooppalaista arkistoa ja yliopistoa 11 Euroopan unionin jäsenvaltiosta. Suomessa hankkeesta vastasi Kansallisarkisto.
Tavoitteet

Hankkeella oli kolme tavoitetta:
1. yksityishenkilöiden hallussa olevan arkistomateriaalin digitoinnin, jakamisen, metatietojen rikastamisen ja sähköisen pitkäaikaissäilyttämisen helpottaminen
Suomessa lanseerattiin joukko Tuo historiasi -päiviä, johon kansalaiset saattoivat tuoda kotiensa asiakirjallista kulttuuriperintöä (kuvia ja asiakirjoja) digitoitavaksi paikkakunnan omaan verkossa toimivaan kotiseutuarkistoon (topoteekki). Aineiston luovuttajien kanssa tehtiin sopimukset, joilla he julkaisivat omistamansa kuvat vain katseltavaksi tai antoivat niille Creative Commons -lisenssin.
2. lasten ja nuorten mielenkiinnon herättäminen arkistoja kohtaan
Hanketta Suomessa toteuttanut Kansallisarkisto järjesti joukon tutkimusmatkoja ja työpajoja arkistojen aarteiden maailmaan. Osallistujat olivat eri ikäisiä nuoria esikoululaisista lukiolaisiin. Nuorimpien kanssa tehtiin tutustumiskierroksia arkiston aineistojen pariin. Varttuneimpien tutkimusten kohteina olivat kotiympäristössä aikojen saatossa tapahtuneet muutokset ja Suomen historian merkkitapauksiin liittyvät asiakirjat.
3. digitoidun kulttuuriperinnön saatavuuden ja käytettävyyden teknisten edellytysten kehittäminen
Tavoitetta edistettiin tuottamalla englanninkielinen formaattiselvitys (Arkistoitu – Internet Archive), jossa tutkittiin kätevimpiä tiedostoformaatteja, kun digitoituun objektiin liittyy perinteistä (muistiorganisaation henkilökunnan tuottamaa), sosiaalista ja koneellisesti tuotettua metadataa.
Topoteekki

Hanke toi Suomeen Itävallassa kehitetyn topoteekki-nimisen verkkopalvelun, jonne paikallisyhteisön tai harrastuspiirin aktiivit voivat tallentaa kulttuuriperintöaineistojaan ja kartuttaa niiden metatietoja omin ja yleisön voimin. Projektin aikana Suomeen syntyi yli 10 topoteekkia.
Palkinnot

Community as Opportunity (CO:OP) -hanke palkittiin esimerkillisenä julkisen sektorin digitekona Väestörekisterikeskuksen vuonna 2018 järjestämässä Suunnannäyttäjät-kilpailussa (Arkistoitu – Internet Archive).
Aiheesta muualla

Projektin kotisivut
CO:OP-hanke Suomessa (Arkistoitu – Internet Archive)
Topoteekki
David Nyman

| Henkilötiedot |
| --- | --- | --- | --- |
Syntymäaika: 11. kesäkuuta 1990 (ikä 34)
Syntymäpaikka: , Suomi
Pelipaikka: puolustaja
Pituus: 181 cm
Paino: 72 kg
Seura
Seura: Grankulla IFK
Pelinumero: 6
Junioriseurat
: Jaro
Seurat
| Vuodet | Seura | O | (M) |
| 2013 | Jaro | 4 | (0) |
| 2014-2016 | JBK | 38 | (3) |
| 2017 | Grankulla IFK | - | (-) |
 Seurajoukkueuran tilastot kattavat vain kansalliset sarjat, päivitetty 22. huhtikuuta 2017.
David Nyman (s. 11. kesäkuuta 1990) on suomalainen jalkapalloilija, joka pelaa Ykkösen Grankulla IFKssa. Pelipaikaltaan hän on puolustaja.
Debyyttinsä liigatasolla Nyman teki kaudella 2013, jolloin hän pääsi kentälle neljä kertaa; kahdesti avauskokoonpanoon sekä kahdesti vaihdosta. Jaro-kauden jälkeen hän pelasi JBK sen ollessa Kakkosessa 2014 ja 2015 sekä kauden 2016 seuran pudottua Kolmoseen.
Pietarsaari jäi Nymanin taakse keväällä 2017, kun Keväällä 2017 hän siirtyi Kauniaisiin Ykkösen Grankulla IFK:hon.
Asiasta muualla

David Nyman elitefootball-sivustolla (englanniksi)
David Nyman soccerpunter-sivustolla (englanniksi)
Deutsche Demokratische Partei

Deutsche Demokratische Partei (lyh. DDP, suom. Saksan demokraattinen puolue) oli vasemmistoliberaali puolue Weimarin tasavallassa. Puolue oli mukana lähes kaikissa valtakunnanhallituksissa vuoteen 1932 saakka. Se muodostettiin vuonna 1918 vasemmistoliberaalista puolueesta Fortschrittliche Volkspartei (FVP). Ennen vuoden 1930 valtiopäivävaaleja DDP liittoutui Volksnationale Reichsvereinungin kanssa, joka kuului konservatiivis-antisemiittiseen Jungdeutscher Ordeniin. Uuden puolueen nimeksi tuli Deutsche Staatspartei (DStP). DStP lakkautettiin kansallissosialistien noustua valtaan vuonna 1933.
Diéli

| Diéli |
| --- | --- |
 Diéli
 Koordinaatit: 13°3′27″N, 5°6′51″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  14 000
Infobox OKVirheellinen NIMI-arvo: 
Diéli on maalaiskunta Ségoun alueen Sanin piirissä Malissa. Sen keskuskylä Diéli Felinso sijaitsee 45 kilometriä Sanista lounaaseen. Kunnassa on 14 000 asukasta (vuonna 2009).
Diélin kunta rajoittuu pohjoisessa Sanin piirin Djéguenan ja N’Torosson, idässä Dahin ja Sourountounan, etelässä Diakourounan sekä lännessä Niamanan ja Blan piirin Yangasson kuntiin.
Kuntaan kuuluu 35 kylää. Asukkaat ovat etupäässä muslimeja ja kristittyjä. Lisäksi on jonkin verran animisteja.
Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja pienimuotoista karjankäyntiä.
Palveluihin kuuluvat kolme julkista koulua, viisi kyläkoulua, koulutus- ja kehittämiskeskus, koraanikoulu ja kaksi terveysasemaa.
Diéma

| Diéma |
| --- | --- |
 Diéma
 Koordinaatit: 14°32′30″N, 9°11′25″W 
Valtio:  Mali
Alue:  Kayesin alue
Piiri:  Diéman piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 183 km²
Väkiluku (2009):  30 500
Infobox OKVirheellinen NIMI-arvo: 
Diéma on maalaiskunta, sen keskuskylä ja Diéman piirin hallinnollinen keskus Kayesin alueella Malissa. Se sijaitsee Kaartan alueella 272 kilometriä Kayesista itään. Kunnassa on 30 500 ja keskuskylässä 12 800 asukasta (vuonna 2009).
Diéman kunnan pinta-ala on 1 183 neliökilometriä. Se rajoittuu pohjoisessa Béman ja Grouméran, idässä Dianguirdén, etelässä Madiga Sackon ja lännessä Diangounté Camaran kuntiin. Seutu kuuluu Sahelin vyöhykkeeseen.
Kuntaan kuuluu 14 kylää. Asukkaista 65 % on soninkeja, 20 % bambaroita, 10 % maureja, 3,5 % fulbeja ja 1,5 % kagoroja. Lisäksi on jonkin verran diawandoja.
Diémasta on maantieyhteydet Kayesiin, Nioroon ja Katiin. Paikallisia elinkeinoja ovat maanviljely, karjanhoito, käsityöammatit, kalastus ja kaupankäynti. Tärkeimmät viljelykasvit ovat durra, lehmänpapu, hirssi ja vihannekset. Kotieläimiä ovat naudat, lampaat, vuohet, aasit ja hevoset. Palveluihin kuuluu seitsemän alakoulua, yläkoulu, piirin poliklinikka ja kolme terveysasemaa.
Dora Carofiglio

Dora Carofiglio on italialainen italodiskolaulaja, joka oli kuuluisimmillaan 1980-luvulla.
Carofiglio levytti useita hittikappaleita kuten "Movin' On" ja "The Only One" enimmäkseen Novecento-yhtyeensä laulajana. Novecenton lisäksi hän toimi solistina mm. nimillä Nico Band, The Voyagers, Susanne Meals, Funky Family, Angie ja Reflectors julkaistuissa singleissä sekä oli taustalaulajana tunnetun italoartistin Valerie Doren lauluissa.
Aiheesta muualla

http://eurodancehits.com/italodanceartists/valeriedore2.html (Arkistoitu – Internet Archive)
http://www.discogs.com/artist/Dora+Carofiglio
Colonia (departementti)

Departementti Uruguayn kartalla.
Colonia on yksi Uruguayn departementeista. Sen pääkaupunki on Colonia del Sacramento.
Departementin pinta-ala on 6 106 km² ja vuonna 2009 arvioitu väkiluku oli 120 850 henkeä.
Colonia sijaitsee Uruguayn lounaiskolkassa Argentiinan vastaisella rajalla, ja se on ollut strategisesti tärkeä portugalilaisille ja espanjalaisille 1600-luvulta asti. Pääkaupunki Colonia del Sacramento on Unescon maailmanperintökohde, ja suuri osa alueen matkailusta keskittyy sinne. Carmelon kaupunki tunnetaan viineistään. Se on ainoa José Gervasio Artigasin perustama kaupunki.
Aiheesta muualla

Kuvia tai muita tiedostoja aiheesta Colonia (departementti) Wikimedia Commonsissa
Diédougou (Ségoun piiri)

| Diédougou |
| --- | --- |
 Diédougou
 Koordinaatit: 13°38′22″N, 5°37′42″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Väkiluku (2009):  16 500
Infobox OKVirheellinen NIMI-arvo: 
Diédougou on maalaiskunta Ségoun alueen Ségoun piirissä Malissa. Sen keskuskylä Yolo sijaitsee Nigerjoen itäpuolisella tasangolla 80 kilometriä  Ségousta maanteitse koilliseen. Kunnassa on 16 500 asukasta (vuonna 2009).
Diédougoun kunta rajoittuu koillisessa Ségoun piirin Kamiandougoun, kaakossa Fatinén, etelässä Katiénan ja Diounan sekä luoteessa Dioron kuntiin. Seutu kuuluu Sahelin vyöhykkeeseen. Vesistöjä tai metsiä ei ole.
Kuntaan kuuluu 20 kylää. Asukkaat ovat etupäässä bambaroita, soninkeja, fulbeja ja miniankoja. Vallitseva uskonto on islam.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra ja lehmänpapu. Lisäksi viljellään maissia, maapähkinää, fonioa ja riisiä. Kotieläimiä ovat lampaat, vuohet ja naudat.
Kunnan liikenneyhteydet ovat heikot. Palveluihin kuuluvat koulut ja terveysasema.
David Nykl

| David Nykl |
| --- | --- |
 David Nykl
Henkilötiedot
Syntynyt: 7. helmikuuta 1967 (ikä 57)  Praha, Tšekkoslovakia
Näyttelijä
Merkittävät roolit:  Radek Zelenka (Stargate Atlantis)
Aiheesta muualla
www.davidnykl.com
IMDb
David Nykl (s. 7. helmikuuta 1967, Praha, Tšekkoslovakia) on tšekkiläis-kanadalainen näyttelijä. Nykl syntyi Prahassa, mutta jo vuonna 1968 neuvostoliittolaisten sotilaiden marssittua Tšekkoslovakiaan Prahan keväänä Nyklin perhe muutti Kanadaan ja asettui asumaan Victorian kaupunkiin Brittiläiseen Kolumbiaan. Nykl opiskeli myöhemmin Brittiläisen Kolumbian yliopistossa vapaita taiteita
Nykl on esiintynyt etenkin Vancouverissa ja Prahassa lukuisissa teatteri-, elokuva- ja televisioproduktioissa. Hän on toiminut myös teatteri- ja elokuvatuottajana, ja vuonna 1994 hän perusti yhdessä kahden ystävänsä kanssa teatteriryhmän nimeltä Prague's Misery Loves Company Theatre.
Vuodesta 2004 lähtien Nykl on esittänyt tšekkiläistä Radek Zelenkaa scifi-sarjassa Stargate Atlantis. Hän haki koekuvauksissa sarjaan venäläisen hahmon rooliin, mutta sai myöhemmin kuulla ettei ollut pelkästään saanut roolia vaan että hänen hahmostaan oli vieläpä tehty tšekkiläinen hänen omia sukujuuriaan kunnioittaen. Zelenkan hahmo puhuu toisinaan sarjassa äidinkieltään tšekkiä, ja nämä kohtaukset ovat suosittuja sarjan tšekkiläisten katsojien keskuudessa.
Nykl puhuu sujuvasti englantia, tšekkiä, ranskaa ja espanjaa.
Aiheesta muualla

DavidNykl.com
David Nykl Internet Movie Databasessa. (englanniksi)
Corey Perry

| Corey Perry |
| --- | --- |
 Corey Perry Anaheim Ducksin kanssa kaudella 2016
Henkilötiedot
Syntynyt: 16. toukokuuta 1985 (ikä 39) Peterborough, Ontario
Kansalaisuus:   Kanada
Jääkiekkoilija
Lempinimi:  Worm
Pelipaikka:  oikea laitahyökkääjä
Maila:  oikea
Pituus:  190 cm
Paino:  97 kg
Seura
Seura:  Edmonton Oilers
Sarja:  NHL
Pelinumero:  90
Pelaajaura
Pääsarjaura:  2005–
Aik. seurat:  Anaheim Ducks (NHL)  Dallas Stars (NHL)  Montreal Canadiens (NHL)  Tampa Bay Lightning (NHL)  Chicago Blackhawks (NHL)
NHL-varaus:  28. varaus, 2003 Mighty Ducks of Anaheim
| Stanley Cup  |
| --- | --- | --- |
|  | Anaheim Ducks | 2007  |
Corey Perry (s. 16. toukokuuta 1985 Peterborough, Ontario) on kanadalainen jääkiekkoilija. Perry edustaa NHL-joukkue Edmonton Oilersia. Urallaan kertaalleen NHL:n arvokkaimman pelaajan ja parhaimman maalintekijän palkinnon saavuttanut Perry kuuluu kolmen kullan klubiin.

Perry on NHL:n historian ainoa pelaaja, joka on pelannut Stanley Cupin finaalissa viidessä eri joukkueessa.
Ura > Juniorivuodet

Ennen ammattilaisuransa alkua Perry pelasi vuosina 2001–2005 OHL-junioriliigan London Knightsissa. Tuona aikana hän oli kolmesti joukkueensa paras pisteentekijä (2002–2003, 2003–2004 ja 2004–2005) ja kahdesti joukkueen paras maalintekijä (2003–2004 ja 2004–2005). Eniten pisteitä hän teki kaudella 2004–2005, jolla oli OHL:n piste-, maali- ja syöttöpörssien kärkinimi tehtyään 130 tehopistettä, 47 maalia ja 83 syöttöpistettä 60:ssä runkosarjaottelussa. Hän myös voitti OHL:n syöttöpörssin kaudella 2003–2004.
Perry oli voittamassa sekä OHL:n mestaruutta että Memorial Cupia eli Canadian Hockey Leaguen mestaruutta vuonna 2005. Hän oli OHL-pudotuspelien paras pistemies tehtyään 18:ssa ottelussa 38 tehopistettä, 11 maalia ja 27 syöttöpistettä. Memorial Cup -turnauksessa hän oli maalipörssin toinen Sidney Crosbyn jälkeen ja pistepörssin viides tehtyään seitsemän tehopistettä, neljä maalia ja kolme syöttöpistettä neljässä ottelussa.
Vuonna 2005 Perry palkittiin Red Tilson Trophylla (OHL-kauden runkosarjan arvokkain pelaaja), Eddie Powers Memorial Trophylla (OHL-kauden runkosarjan pistepörssin voitto), Wayne Gretzky 99 Awardilla (OHL-kauden pudotuspelien arvokkain pelaaja) ja Stafford Smythe Memorial Trophylla (Memorial Cup -turnauksen arvokkain pelaaja). Hänet myös nimettiin OHL:n tulokkaiden ensimmäiseen tähdistökentälliseen 2002, OHL:n ensimmäiseen ja Canadian Hockey Leaguen toiseen tähdistökentälliseen 2004 ja Memorial Cup -turnauksen tähdistökentälliseen sekä Canadian Hockey Leaguen ja OHL:n ensimmäiseen tähdistökentälliseen 2005.
Ura > Maajoukkue

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Vancouver 2010 | jääkiekko |  |
|  Kultaa | Sotši 2014 | jääkiekko |  |
| Maailmancup  | Maailmancup  | Maailmancup  |  |
|  Kultaa | World Cup 2016 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Venäjä 2016 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Yhdysvallat 2005 | jääkiekko |  |
Perry edusti Kanadaa Vancouverin olympialaisissa 2010 ja oli voittamassa olympiakultaa. Hän teki olympialaisten jääkiekkoturnauksessa viisi tehopistettä, neljä maalia ja yhden syöttöpisteen. Vuonna 2005 hän edusti maataan jääkiekon nuorten maailmanmestaruuskilpailuissa, missä hän oli mukana voittamassa nuorten MM-kultaa, kun Kanada voitti turnauksen loppuottelussa Venäjän maalein 6–1. Perry on pelannut myös maailmanmestaruuskilpailuissa vuosina 2010, 2012 sekä Kanadan voittaessa kultaa 2016. Kultaan päättyneessä turnauksessa hän toimi joukkueen kapteenina.
Aiheesta muualla

Corey Perry Anaheim Ducksin verkkosivustolla (englanniksi)
| 0 | 1 | 2 |
| --- | --- | --- |
| Edeltäjä: Henrik Sedin | Hart Memorial Trophy voittaja 2011 | Seuraaja: Jevgeni Malkin |
| 0 | 1 | 2 |
| --- | --- | --- |
| Edeltäjä: Sidney Crosby & Steven Stamkos | Maurice ”Rocket” Richard Trophyn voittaja 2011 | Seuraaja: Steven Stamkos |
Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish
Kanadan joukkue – Jääkiekon MM-kilpailut 2012
2 Keith |
3 Phaneuf (A) |
4 Bouwmeester |
5 Schenn |
7 Russell |
9 Kane |
10 Perry |
14 Eberle |
15 Getzlaf (C) |
16 Ladd |
20 Tavares |
22 Quincey |
24 Benn |
26 Purcell |
27 Murray |
30 Ward |
31 Hackett |
33 Methot |
37 O'Reilly |
40 Dubnyk |
41 Burrows |
44 Vlasic |
53 Skinner |
81 Sharp (A) |
93 Nugent-Hopkins |
Valmentaja Sutter
Kanadan joukkue – Jääkiekon MM-kilpailut 2016
4 Hall |
5 Ceci |
6 Ellis |
7 Matheson |
8 Tanev |
9 Duchene (A) |
10 Hutton |
11 Gallagher |
14 Dumba |
16 Domi |
19 Brassard |
23 Reinhart |
24 Perry (C) |
27 Murray |
31 Pickard |
33 Talbot |
38 Jenner |
44 Rielly |
55 Scheifele |
61 Stone |
63 Marchand |
90 O’Reilly (A) |
97 McDavid |
Valmentaja Bill Peters
Corey Perry MM-kilpailuiden 2016 alkulohkovaiheessa, Yhdysvaltoja vastaan käydyssä ottelussa.